Иахьа иазгәаҳҭо Ҳаҧсадгьыл Аҧсны Ахьыҧшымреи Аиааиреи рымш аҭыҧ ҷыда ааннакылоит абиҧарақәа ршьала иҩу ҳҭоурых аҿы. Ари ахақәиҭра алыршахеит ақырҭуа агрессиа аҿаҧхьа зшьамхы азмырсыз Аҧсны аҵеицәа нагақәа рымчала.
Ҳажәлар раҧхьагылаҩ ду, Аҧсны Аҳәынҭқарра ашьаҭаркҩы Владислав Арӡынба инапхгарала зықьҩыла Аҧсны ахьчаҩцәа гәымшәақәа иаадырҧшыз афырхаҵара иабзоураны, иахьа ҳтәыла аизҳа-зыҕьара амҩа иануп. Адунеи аҿы лабҿаба ирбартә иҟалеит шәышықәсала еиқәырханы иааргоз ахьыҧшымра ахьчара аус аҿы ҳҳәынҭқарреи ҳажәлари хьаҵра шрықәым.
Ирызҳауеит, еиҵагылоит Аҧсны Абираҟ иҵегь иҳаразкша, аҧсуа еибашьцәа рытрадициақәа змырӡша, аҟыбаҩ бзиа змоу аҿар! Ҳаҧсадгьыл алахьынҵа ашәарҭа бааҧс ианҭагылаз амшқәа раан Ашьхарыуаа Рконфедерациа иҟанаҵаз ааҧхьарала ҳара иҳадгыланы иеибашьуан шәҩыла Нхыҵ - Кавказтәи ҳашьцәа, аҳәаанырцәынтәи арахь иааз ҳџьынџьуаа, Урыстәыла иахаҭарнаку аибашьцәа жәпаҩыла.
Гәык-ҧсыкала срыдныҳәаларц сҭахуп Аҧсны Жәлар Рџьынџьтәылатә еибашьра аветеранцәа, аҧсадгьыл зхы ақәызҵаз ҳҵеицәа ранацәа рабацәа, иахьа Аҧсны арратә мчхара зырҕәҕәо ҳаибашьцәа! Шәышықәсала Аҧсны иахашәыршәырлааит иҧшьоу Аиааира Абираҟ!
Ишәзеиҕьасшьоит агәамч, анасыҧ, аманшәалара, аныҳәатә гәалаҟара бзиа!
Возврат к списку
Агалереиа
Previous Next
Иеимадоу ахархәагақәа
Аҧсны Жәлар Реизара - Апарламент
parlamentra.org
Аҧсны АДӘНЫҞАТӘИ АУСқәа рминистрра
mfaapsny.org
АҦСНЫ Аминистрцәа Реилазаара
www.km-ra.org
Апроектқәа
Ашьхатәыла Аҧсны
"Ҳара гәҭакыс иҳамоуп – Аҧсны ашьхаҳаракырақәа зеиҧшыҟам рыҧшӡара шәырбара, ҳтәыла ауааҧсыра реиԥш, адунеи зегьы аҟны ари аҧшӡара аҭҵааразы агәаҳәара рызцәыргара”.
© 2015 Аҧсны Ахада Иусбарҭа, Аҟәа ақ., Амҳаџьырқәа рымҩа, 32, АҬЕЛ.: +7 840 226 46 31, АФАКС: +7 840 226 46 31